SET ปิดเช้าลบ 4 จุด นลท.ขายทำกำไร-ไร้ปัจจัยใหม่
SET ปิดเช้าลบ 4 จุด นลท.ขายทำกำไร และ JTS ร่วงแรงกดดันดัชนีราว 2.5 จุด และยังไร้ปัจจัยบวก แนวโน้มช่วงบ่ายยังทรงตัว ให้แนวรับ 1,605 จุด แนวต้าน 1,615 จุด 
SET ปิดลบ 4 จุด นลท.ขายทำกำไร และ JTS ร่วงแรงกดดันดัชนีราว 2.5 จุด และยังไร้ปัจจัยบวก แนวโน้มช่วงบ่ายยังทรงตัว ให้แนวรับ 1,605 จุด แนวต้าน 1,615 จุด 
18 พ.ค. 2565

โดยนักวิเคราะห์ กล่าวว่า ตลาดหุ้นไทยเช้านี้ภาพรวมพักฐานลงมาตามตลาดหุ้นเอเชีย โดยตลาดหุ้นจีนและฮ่องกงปรับตัวลงเฉลี่ย 0.5% หลังจากวานนี้ปรับตัวขึ้นไปมากแล้ว โดยตลาดหุ้นไทยเจอจากแรงขายทำกำไร และยังไร้ปัจจัยบวกใหม่ นอกจากนี้ หุ้น JTS ร่วง 17.91% มีผลทำให้ดัชนีลดลง 2.5 จุดด้วย ทำให้เช้านี้ภาพรวมตลาดปรับลง
ส่วนการที่นายเจอโรม พาวเวล ประธานธนาคารกลางสหรัฐ (เฟด) กล่าวถึงการปรับขึ้นดอกเบี้ยของเฟดเพื่อชะลอความร้อนแรงของเงินเฟ้อนั้นยังมีมุมมองเป็นกลาง แนวโน้มการลงทุนในช่วงบ่าย นายณัฐพล กล่าว่า แนวโน้มตลาดทรงตัวจากช่วงเช้า โดยให้แนวรับ 1,605 จุด แนวต้าน 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 1,926.31 ล้านบาท ปิดที่ 26.75 บาท ราคาไม่เปลี่ยนแปลง
KBANK มูลค่าการซื้อขาย 1,617.73 ล้านบาท ปิดที่ 143.50 บาท ลดลง 1.00 บาท
PTTEP มูลค่าการซื้อขาย 1,490.66 ล้านบาท ปิดที่ 159.50 บาท เพิ่มขึ้น 2.00 บาท
AOT มูลค่าการซื้อขาย 1,467.15 ล้านบาท ปิดที่ 67.50 บาท ราคาไม่เปลี่ยนแปลง
SCB มูลค่าการซื้อขาย 1,163.71 ล้านบาท ปิดที่ 108.00 บาท ราคาไม่เปลี่ยนแปลง